Държавен вестник, бр. 22, 2011 г., стр. 7

БРОЙ  22	
Д Ъ Р Ж А В Е Н  В Е С Т Н И К 	
СТР.  7  
13. изготвя месечните ведомости за запла­
ти на администрацията на министерството 
и извършва плащанията в министерството;
14. организира финансирането и отчита­
нето на проекти в областта на културата от 
структурните фондове на Европейския съюз 
и други международни програми и проекти;
15. участва в комисии за провеждане на 
конкурсни процедури по Кодекса на труда и 
в други експертни комисии;
16. осъществява предварителен контрол 
съгласно Закона за финансовото управление 
и контрол в публичния сектор на законосъо­
бразността на всички документи и действия, 
свързани с финансовата дейност на админи­
страцията на министерството, при разходване 
на бюджетните средства от републиканския 
бюджет, както и на средства, получавани по 
международни програми и проекти;
17. анализира годишните счетоводни от­
чети, изготвя становища и протоколи за 
приемане на годишните счетоводни отчети, 
разпределянето на печалбата, даването на 
тантиеми за управителните органи, освобож­
даването от отговорност на управителните 
органи за съответната финансова година на 
едноличните търговски дружества, в които 
министърът упражнява правата на едноличния 
собственик на капитала.“
§ 10. В чл. 19 се правят следните изменения 
и допълнения:
1. В т. 2 накрая се добавя „и техническите 
спецификации относно процедурите по Закона 
за обществените поръчки“.
2. Създава се т. 22:
„22. изготвя и предлага съвместно с ди­
рекция „Бюджет и финансово-счетоводни 
дейности“ за одобряване поименни списъци 
за придобиване на дълготрайни материални 
активи със съпътстващата ги документация, 
мотивира промените в плана за капиталови­
те разходи и отчита усвоените капиталови 
разходи в системата на министерството на 
програмен продукт „Инвеститор“.“
§ 11. В чл. 20 т. 6 се изменя така:
„6. сценични изкуства и творческо поко­
ление;“.
§ 12. В чл. 21 се правят следените изменя 
и допълнения:
1. Алинея 1 се изменя така:
„(1) Главна дирекция „Инспекторат за 
опазване на културното наследство“:
1. контролира изпълнението на изисква­
нията на Закона за културното наследство 
от физическите и юридическите лица при 
условията и по реда на действащото законо­
дателство;
2. осъществява предварителен, текущ и 
последващ контрол за спазване изисквани­
ята на Закона за културното наследство и 
на издадените въз основа на него актове, 
свързани със:
а) извършване на теренни и подводни ар­
хеологически проучвания;
б) прилагането и изпълнението на изисква­
нията и мерките по териториалноустройствена 
защита на недвижимите културни ценности; 
в) опазване на движимите и недвижимите 
културни ценности в музеите;
г) извършване на консервация и реставра­
ция на движимите и недвижимите културни 
ценности;
д) изпълнение на сключените концесионни 
договори;
е) опазване на книжовни и литературни 
културни ценности, съхранявани в библио­
течните колекции – български, славянски, 
ориенталски и други чуждоезикови ръкописи, 
архивни документи, редки, ценни и старопе­
чатни издания;
ж) извършване на възмездени прехвърли­
телни сделки с движими културни ценности, 
износ и временен износ на движими културни 
ценности;
з) възпроизвеждане и разпространение на 
културни ценности;
3. организира процедури по съгласуване и 
издаване на разрешения, за които компетентен 
орган е министърът на културата;
4. води следните регистри по Закона за кул­
турното наследство и организира процедурите 
по издаване на необходимите разрешения и 
удостоверения:
а) регистър на специалните технически 
средства за извършване на теренни проуч­
вания;
б) регистър на нумизматичните дружества, 
които могат да извършват идентификация 
и регистрация на монети и монетовидни 
предмети;
в) регистър на разрешенията за износ и 
временен износ на движими културни ценности 
от митническата територия на Общността и 
на сертификатите за износ по чл. 128, ал. 3 
от Закона за културното наследство от тери­
торията на Република България към други 
държави – членки на Европейския съюз, и 
на отказите за издаването им;
г) регистър на лицата, извършващи търгов­
ска дейност с културни ценности по чл. 115 
от Закона за културното наследство;
5. координира, организира и контролира 
дейността по връщането на незаконно изнесени 
културни ценности – национално богатство;
6. контролира спазването на нормативните 
актове по комплектуването, съхраняването, 
отчетността, консервацията, реставрацията 
и представянето на движимото културно 
наследство;
7. извършва проверки на място или по 
документи и прилага предвидените в Закона 
за културното наследство принудителни ад­
министративни мерки;